पाएं अपने शहर की ताज़ा ख़बरें और फ्री ई-पेपरडाउनलोड करें
बिराटिया खुर्द गांव से निकलने वाली नदी में शुक्रवार रात काे अज्ञात कारणों से आग लग गई। जिससे बड़ा हादसा टल गया,जिस जगह आग लगी उसके नीचे तेल की पाइप लाइन है। समय पर आग पर काबू पाने से बड़ा हादसा टल गया। समाजसेवी राजकुमारसिंह ने फायर ब्रिगेड को सूचना दी, लेकिन आग नदी में लगने के कारण गाड़ी नहीं पहुंच सकती थी। सूचना पाकर बर पुलिस चौकी से बलवीरसिंह मय जाब्ता माैके पर पहुंचे व ग्रामीणों की सहायता से आग पर काबू पाया।
गनीमत रही कि नदी में पास में ही पानी भरा हुआ था, जिससे ग्रामीणों की सहायता से बाल्टी भरकर व आग में मिट्टी डाल कर काबू पाया। इस दौरान पूर्व सरपंच प्रतिनिधि राजकुमार सिंह,पटवारी भूराराम सिंगारिया,बर चौकी मुख्य आरक्षी बलवीर, भीमसिंह , रतनलाल प्रभुराम, मोहनलाल, सुरजलाल आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn